The 20th Century Fox Hour

The 20th Century Fox Hour er en amerikansk antologiserie som ble sendt på CBS fra 1955 til 1957. Episodene var ofte basert på filmer produsert av 20th Century Fox. Fra 2002 til 2004 ble restaurerte episoder fra serien, som ble omdøpt til Hour of Stars, sendt på Fox Movie Channel.

 Historie 
The 20th Century Fox Hour ble sendt onsdager kl. 22 på CBS og byttet på å bli sendt annenhver uke, sammen med The U.S. Steel Hour. Serien ble sponset av General Electric. Manusene var ofte basert på filmer som hadde blitt utgitt av 20th Century Fox, inkludert Laura (1944), Mirakelet på Manhattan (1947), Den brukne pilen (1950), Fjorten timer (1951) og Operasjon Cicero (1952). Episoden «The Great American Hoax» fra 1957, med Ed Wynn i hovedrollen, var basert på Paddy Chayefskys upubliserte novelle med samme tittel. Fox hadde filmatisert novellen tidligere, som Presidenten kommer (1951), med Monty Woolley og Marilyn Monroe. Joseph Cotten var vert i seriens første sesong, mens Robert Sterling var vert i den andre sesongen. 

En rekke kjente personer spilte gjesteroller i serien, inkludert Robert Wagner, Bette Davis, George Sanders, Joan Fontaine, Macdonald Carey, Fay Wray, Merle Oberon, Gary Merrill, Thomas Mitchell, Joanne Woodward, Alan Hale jr., Ricardo Montalbán, Teresa Wright, Peter Lorre, Carolyn Jones, Farley Granger og Rita Moreno. Barneskuespilleren Johnny Washbrook spilte tre gjesteroller i serien, samtidig som han også spilte hovedrollen i westernserien My Friend Flicka. Judson Pratt spilte rollen som MacIntyre i episoden «The Moneymaker» i 1956. Barneskuespilleren Beverly Washburn spilte rollen som Ruthie i episoden «The Hefferan Family» i 1956 og rollen som den unge Kate i episoden «Men in Her Life» i 1957.

Fra 2002 til 2004 ble restaurerte episoder fra serien, som ble omdøpt til Hour of Stars, sendt på Fox Movie Channel med Robert Wagner som vert.

 Episoder 
 Sesong 1 
 Nr. Tittel Regi Manus Første gang sendt

 Sesong 2 
 Nr. Tittel Regi Manus Første gang sendt

 Referanser 

 Eksterne lenker 

 «The Miracle on 34th Street» på Internet Archive

Kategori:Antologiserier fra USA
Kategori:Dramaserier fra USA
Kategori:TV-produksjoner fra USA, fra 1950-årene
Kategori:TV-produksjoner på CBS